**TÖÖVÕTULEPING nr 3.2-4/25/780-1**

**Transpordiamet,** registrikoodiga 70001490, aadress Valge 4, 11413 Tallinn (edaspidi **tellija**), mida volituse alusel esindab Transpordiameti teehoiuteenistuse liiklusjuhtimiskeskuse juhataja Siim Vaikmaa,

ja

**TRAFFEST OÜ**, registrikoodiga 10046196, aadress Artelli tn 8c, 10621 Tallinn (edaspidi **töövõtja**), mida esindab juhatuse liige Viljar Nurme,

tellija ja töövõtja (edaspidi koos **pooled** või eraldi **pool**), sõlmisid töövõtulepingu (edaspidi **leping**) alljärgnevas:

1. Lepingu ese
	1. Lepingu esemeks on **Sõidukite loendusseadmete testimine ning radarloendusseadmete asukohtade eelprojekteerimine** (edaspidi **töö**), mida töövõtja kohustub tegema vastavalt lepingus ja lepingu lisades toodud tingimustele. Tööna käsitletakse kõiki töid ja toiminguid, sh lepingus nimetamata töid ja toiminguid, mis on vajalikud lepingus ettenähtud tulemuse saavutamiseks, samuti töö vastuvõtmiseks vajaliku dokumentatsiooni vormistamisega seotud toiminguid.
2. Lepingu üldtingimused
	1. Lepingul on selle sõlmimise hetkel järgmised lisad:
		1. Lisa 1 – Tehniline kirjeldus.
		2. Lisa 2 – Töövõtja esitatud hinnapakkumus.
		3. Lisa 3 – Tööde üleandmis- ja vastuvõtmisakti vorm.
	2. Pooled juhinduvad lepingu täitmisel lisaks lepingule ja selle lisadele ka Eesti Vabariigis kehtivatest õigusaktidest, eeskirjadest, standarditest ning vajadusel muudest vastava valdkonna tehnilistest dokumentidest.
	3. Leping on sõlmitud riigihanke “Sõidukite loendusseadmete testimine ning radarloendusseadmete asukohtade eelprojekteerimine“ (viitenumber 293254) tulemusena.
	4. Kui lepingus ei ole sätestatud teisiti, siis viiteid kindlale punktile, alapunktile või lisale tõlgendatakse viidetena lepingu vastavale punktile, alapunktile või lisale. Lepingus on kasutatud pealkirju vaid viitamise lihtsustamise huvides ning neid ei arvestata lepingu sätete defineerimisel, tõlgendamisel või piiramisel. Lepingus, kus kontekst seda nõuab, võivad ainsuses olevad sõnad tähendada mitmust ja vastupidi.
	5. Lepingu dokumentide vastuolude korral lähtutakse hilisemast dokumendist. Lepingu allkirjastamise hetkel olemasolevaid lepingu dokumente loetakse samaaegseteks.
	6. Lepingu täitmise keel on eesti keel.
3. Tähtajad ja töö üleandmine
	1. Tööd alustatakse kohe pärast lepingu allkirjastamist poolte poolt.
	2. Töö teostatakse lepingu lisas 1 Tehniline kirjeldus sätestatud etappide ja tähtaegade kohaselt.
	3. Töö üleandmisel esitab töövõtja tellijale lepingu kohase töö üleandmis- ja vastuvõtmisakti.
	4. Tellija peab töö (sh töö osa) üle vaatama 14 päeva jooksul pärast töö ning üleandmis- ja vastuvõtmisakti saamist.
	5. Juhul, kui töö vastuvõtmisel on tellijal pretensioone töö kvaliteedi ja/või lepingule vastavuse osas, ei allkirjasta tellija kontaktisik üleandmis- ja vastuvõtmisakti ning edastab töövõtjale kirjalikult töös ilmnenud vead ning puudused. Töövõtja kohustub vead ning puudused likvideerima seitsme päeva jooksul alates tellija poolt kirjaliku teate saamisest ja esitama parandatud töö tellijale (täiendav tähtaeg vastavalt võlaõigusseaduse § 114).
	6. Kui töö (sh töö osa) kontrollimisel selgub, et töös on puudused, loetakse töö tähtaegselt üle andmata. Tellijal on õigus kuni puuduste likvideerimiseni töövõtja poolt keelduda töö vastuvõtmisest ja selle eest maksmisest.
4. Poolte õigused ja kohustused
	1. Tellijal on õigus:
		1. igal ajal teha järelpärimisi töö tegemise hetke olukorra kohta ning kontrollida töö tegemise käiku;
		2. pöörduda kolmanda isiku poole sõltumatu eksperthinnangu saamiseks töö kvaliteedi kohta;
		3. kasutada õiguskaitsevahendeid (sh öelda leping üles), samuti nõuda lepingus sätestatud juhtudel leppetrahvi, kui töövõtja ei pea kinni lepingus, selle lisades või muus lepingu juurde kuuluvas dokumendis sätestatud tähtaegadest, kvaliteedinõuetest, maksumusest, samuti kui töövõtja ei täida või täidab mittevastavalt muid endale lepinguga võetud kohustusi.
	2. Tellijal on kohustus:
		1. tasuda töövõtjale nõuetekohase töö eest vastavalt lepingule;
		2. tasuda viivist vastavalt tepingule;
		3. kontrollida punkti 4.4.4 alusel esitatud tööd teostava isiku vastavust lepingu lisa 1 punktis 4 sätestatud tingimustele hiljemalt viie tööpäeva jooksul ning kooskõlastada isik või keelduda kooskõlastamisest kui kandidaat ei vasta lisa 1 punktis 4 toodud nõuetele.
	3. Töövõtjal on õigus:
		1. saada tellijalt töö tegemiseks vajalikku informatsiooni ja juhiseid;
		2. saada töö eest lepingus kokkulepitud tasu.
	4. Töövõtjal on kohustus:
		1. teha töö vastavalt lepingule;
		2. tagada töö tegemisel vajaliku kvalifikatsiooniga tööjõu kasutamine ja kui konkreetse töö tegemiseks on õigusaktides kehtestatud nõuded, et vastavat tööd võivad teostada isikud, kellel on muuhulgas majandustegevuse teade, tegevusluba või registreering (sealhulgas majandustegevuse teade elektriprojektide koostamiseks, elektrialane/elektritööde pädevustunnistus ja omama õigus elektri- või sidepaigaldiste projekteerimiseks), siis tagada, et vastavat tööd teostaks isik, kellel on nõutud majandustegevuse teade, tegevusluba või registreering või muu dokument, mis annab isikule õiguse vastava töö tegemiseks;
		3. lepingut täita lepingu lisa 1 punkti 4 tingimuste kohase isikuga;
		4. esitada tellija kontaktisikule kooskõlastamiseks tööd teostava isiku kogemust ja kvalifikatsiooni kajastavad dokumendid (lepingu lisa 1 punkt 4) hiljemalt viie tööpäeva jooksul alates lepingu sõlmimisest. Tellija kontaktisiku poolse kooskõlastamisest keeldumise korral esitada hiljemalt kahe tööpäeva jooksul uus kandidaat tellija kontaktisikule kooskõlastamiseks.
		5. teavitada eelnimetatud isiku vahetumise vajadustest tellija kontaktisikut esimesel võimalusel ning esitada tellija kontaktisikule uue kandidaadi kogemust ja kvalifikatsiooni kajastavad dokumendid. Isiku vahetumise korral peab olema tagatud, et töö teostab vähemalt riigihanke alusdokumentides nõutud kogemustega ja kvalifikatsiooniga isik. Isiku vahetamiseks on vajalik tellija nõusolek.
		6. tagada, et kui töövõtja tugines hankemenetluses kvalifitseerimise tingimuste vastavuse tõendamiseks teiste isikute vahenditele, siis teised isikud osalevad vahetult lepingu täitmisel alltöövõtjana vähemalt osas, milles teiste isikute vahenditele tugineti;
		7. vastutada selle eest, et töö oleks tehtud korrektselt ja kvaliteetselt;
		8. informeerida viivitamatult tellijat töö tegemise käigus tekkinud probleemidest;
		9. tasuda leppetrahvi vastavalt lepingule.
	5. Pooltel on õigus lepingust tulenevaid ja sellega seotud nõudeid ja kohustusi kolmandatele isikutele üle anda ainult teise poole eelneval nõusolekul, mis on lepinguga samas vormis. Mittekohaselt üle antud nõuete ja kohustuste osas jääb teise poole ees vastutavaks nõuded ja/või kohustused üle andnud pool.
5. Tasumine
	1. Töö maksumus on töövõtja esitatud lepingu lisa 2 toodud kogumaksumus orienteeruvalt 37 930,00 eurot (edaspidi **tasu**), millele lisandub käibemaks. Tellijal on õigus tellida lepingu lisa 2 jrk nr 1- 4 toodud töödest minimaalselt kaks tööd (Lisa 1 punkt 1.9) ning tasub reaalselt teostatud tööde eest vastavalt lepingu lisas 2 esitatud vastava töö maksumusele. Lepingu lisa 2 jrk nr 5 toodud töö maht on indikatiivne ning tellija tasub reaalsete töötundide eest vastavalt lepingu lisas 2 esitatud ühiku hinnale (maht ja maksumus tuuakse eraldi välja Lepingu lisa 1 osa I tööde arvel). Eelnevast tulenevalt võib muutuda ka tasu.
	2. Tellija tasub töövõtjale lepingu tingimuste kohaselt tehtud töö eest pärast lepingu lisa 1 osa I toodud töö tegemist ja töö üleandmis- ja vastuvõtmisakti allkirjastamist poolte poolt ning pärast lepingu lisa 1 osa II töö tegemist ja töö üleandmis- ja vastuvõtmisakti allkirjastamist poolte poolt. Töövõtja võib tööd esitada ka koos.
	3. Tellija tasub töövõtjale poolte poolt allakirjutatud töö üleandmis- ja vastuvõtmisakti alusel koostatud arve alusel 20 päeva jooksul pärast arve saamist.
	4. Arve tuleb esitada seitsme päeva jooksul, pärast töö vastuvõtmist tellija poolt, masintöödeldaval kujul, e-arvena, mis vastab Rahandusministri 11.04.2017 määrusele nr 24 „Masintöödeldava algdokumendi juhendi kehtestamine“. Arve loetakse laekunuks selle Transpordiameti arvete halduskeskkonda laekumise kuupäevast. Mitteresidentidel tuleb pdf-formaadis arve saata meiliaadressile invoices@transpordiamet.ee või edastada see e-arvena rahvusvahelise Peppol süsteemi kaudu. Arvele tuleb märkida kontaktisiku nimi, Lepingu number ja riigihangete registri hankelepingu osa viitenumber 293254 001 000 000.
6. Poolte vastutus
	1. Töövõtja on kohustatud hüvitama lepingu mittetäitmise või mittekohase täitmisega tellijale tekitatud kahju ja tellija poolt seoses töövõtja poolse lepingu rikkumisega tehtud kulutused.
	2. Tellija kohustub töövõtjale lepingu rikkumise korral hüvitama lepingu rikkumisega tekitatud kahju ning töövõtja poolt tellija lepingu rikkumisega seoses tehtud kulutused.
	3. Töövõtjal on õigus nõuda tellijalt viivist tasumisega viivitamise korral 0,2% tähtaegselt tasumata arve summast iga tasumise tähtpäeva ületanud päeva eest.
	4. Tellijal on õigus rakendada sanktsioonina leppetrahvi iga rikkumise korral kuni 10% tasust, kokku mitte rohkem kui 30% tasust, kui töövõtja on rikkunud oma lepingulisi kohustusi. Leppetrahvinõude või teate leppetrahvinõude esitamise kavatsusest peab tellija töövõtjale esitama kuue kuu jooksul kohustuse rikkumise avastamisest arvates.
	5. Juhul kui töövõtja rikub lepingus sätestatud tähtaegu, on tellijal õigus nõuda töövõtjalt leppetrahvi 0,2% tasust iga viivitatud päeva eest. Leppetrahvinõude või teate leppetrahvinõude esitamise kavatsusest peab tellija töövõtjale esitama kuue kuu jooksul kohustuse rikkumise avastamisest arvates. Tähtaegade ületamise korral ei kohaldu eelmises punktis sätestatud leppetrahvi piirmäär.
	6. Pooled on kokku leppinud, et töövõtja kohustub hüvitama lepingu täitmise käigus tekkinud kahju kolmandatele isikutele. Töövõtja kohustub oma kulul esindama tellijat lepingu alusel täidetavate ülesannete või toimingutega seotud kõigis vaidlustes (sh kohtuvaidlustes) kolmandate isikutega ning kandma kõik sellega kaasnevad menetluskulud.
	7. Tellija võib töö lepingu tingimustele mittevastavusele tugineda seaduses sätestatud aegumistähtaja jooksul.
7. Poolte kontaktisikud
	1. Töövõtja kontaktisik: Karl Sander Vinkel, tel: (+372) 5300 1175, e-post: karlsander.vinkel@traffest.com (testimise osa), Joonas Laks, tel: (+372) 5647 9412, e-post: joonas.laks@traffest.com (projekteerimise osa).
	2. Tellija kontaktisik: Arno-Marko Miller, tel: (+372) 5362 8852, e-post: arno.miller@transpordiamet.ee.
8. Lepingu kehtivus
	1. Leping jõustub selle allkirjastamisel ja kehtib kuni lepingust tulenevate kohustuste täitmiseni.
	2. Tellija võib lepingust taganeda ning nõuda leppetrahvi kuni 10% tasust, kui töövõtja rikub oluliselt oma õigusaktidest või lepingust tulenevaid kohustusi. Tellija võib lepingu üles öelda võlaõigusseaduses ettenähtud korras. Tellijal on õigus nimetatud summa maha arvata töövõtjale tasumisele kuuluvast summast.
	3. Töövõtja võib lepingust taganeda, kui tellija rikub oluliselt lepingu tingimusi. Sellisel juhul on tellija kohustatud töövõtjale hüvitama töövõtja poolt lepingu täitmisel tehtud kulutused.
	4. Leping loetakse koheselt lõppenuks, kui töövõtja tegevus lõpeb või kuulutatakse välja töövõtja pankrot.
9. Teated
	1. Pooltevahelised lepinguga seotud teated peavad olema esitatud kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele poolele ei ole õiguslikke tagajärgi.
	2. Informatsioonilist teadet võib edastada telefoni teel.
	3. Kirjalikud teated saadetakse lepingu pooltele e-posti teel, selle võimaluse puudumisel antakse lepingu pooltele üle allkirja vastu või saadetakse postiga registrijärgsel aadressil. Kui ühe poole teade on teisele poolele saadetud lepingus märgitud e-posti aadressile, loetakse see kättetoimetatuks järgmiseks tööpäevaks.
10. Muud tingimused
	1. Lepingut võib muuta kooskõlas kehtivate õigusaktidega. Kirjalikult vormistamata lepingu muudatused on tühised.
	2. Kõik lepingu tõlgendamisest või täitmisest tulenevad vaidlused püütakse lahendada poolte vaheliste läbirääkimiste teel. Kokkuleppe mittesaavutamisel lahendatakse vaidlus Harju Maakohtus vastavalt Eesti Vabariigis kehtivatele õigusaktidele.
	3. Kõigis küsimustes, mis ei ole reguleeritud lepinguga, juhinduvad pooled Eesti Vabariigi vastavatest õigusaktidest.
	4. Leping allkirjastatakse poolte poolt digitaalselt.
11. Isikuandmete töötlemine
	1. Lepingu täitmisega seotud isikuandmete töötlemisel tuleb rakendada asjakohaseid tehnilisi ja korralduslikke meetmeid sellisel viisil, et töötlemine vastab isikuandmete kaitse üldmääruses (GDPR) ja isikuandmete kaitse seaduses sätestatud nõuetele (edaspidi koos: **Isikuandmete õigusaktid**).
	2. Volitatud töötlejal (töövõtjal) on keelatud kaasata teist volitatud töötlejat ilma vastutava töötleja (tellija) eelneva konkreetse või üldise kirjaliku loata.
	3. Lepingu alusel töödeldakse lepingu esemega seotud isikute isikuandmeid.
	4. Lepingu alusel töödeldakse isikuandmeid eesmärgiga täita leping ja saavutada ettenähtud tulemused.
	5. Lepingu alusel töödeldakse isikuandmeid üksnes lepingu kehtivuse ajal.
	6. Volitatud töötleja on lisaks isikuandmete õigusaktides sätestatule kohustatud:
	7. töötlema isikuandmeid vajaliku hoolsusega ja ainult ulatuses, mis on vajalik lepingus kokkulepitud teenuse osutamiseks;
	8. töötlema isikuandmeid ainult vastutava töötleja dokumenteeritud juhiste alusel;
	9. hoidma lepingu täitmisel teatavaks saanud isikuandmeid konfidentsiaalsena;
	10. täitma andmeturbe seaduslikke nõudeid ja rakendada andmete kaitseks piisavaid ning kaasaegseid kaitsemeetmeid;
	11. aitama vastutaval töötlejal täita kohustusi seoses andmesubjektide esitatud taotlustega;
	12. aitama vastutaval töötlejal täita GDPR artiklites 32–36 sätestatud kohustusi, võttes arvesse isikuandmete töötlemise laadi ja volitatud töötlejale kättesaadavat teavet;
	13. pärast andmetöötlusteenuse osutamise lõppu kustutab kõik isikuandmed ja kustutab olemasolevad koopiad;
	14. teeb vastutavale töötlejale kättesaadavaks kogu teabe, mis on vajalik GDPR artiklis 28 sätestatud kohustuste täitmise tõendamiseks, ning võimaldab vastutaval töötlejal või tema poolt volitatud muul audiitoril teha auditeid, sealhulgas kontrolle, ja panustab sellesse;
	15. järgima isikuandmete õigusaktides sätestatud tingimusi teise volitatud töötleja kaasamiseks.
12. Poolte allkirjad

Tellija: Töövõtja:

Siim Vaikmaa Viljar Nurme

teehoiuteenistuse liiklusjuhtimiskeskuse juhataja juhatuse liige

*/allkirjastatud digitaalselt/ /allkirjastatud digitaalselt/*

# Lisa 3

# TÖÖ ÜLEANDMIS- JA VASTUVÕTMISAKT

**………..** annab üle ja Transpordiametvõtabvastu kooskõlas lepinguga “………….”, mis on sõlmitud ........................................., alljärgneva töö:

\_\_\_ etapi tööd vastavalt järgnevale kirjeldusele:

Töö teostamise periood ….........

Üleantavate eksemplaride arv:

Digitaalselt esitatud andmed:

Märkused:

Tellija kontaktisik: Töövõtja kontaktisik:

*/allkirjastatud digitaalselt/ /allkirjastatud digitaalselt/*